ستراك سركيسيان

سيتراك سركيسيان (توفى فى 21 فبراير 2017) Setrak Sarkissian اشهر ظابط ايقاع وعازف طبله لبنانى من أصل أرمنى. اخد الكتير من الجوايز فى الشرق الوسطانى و اوروبا لإسهاماته فى المزيكا العربية التقليدية والحديثة منها لما منحه التلفزيون العربي- الامريكانى فى لوس انجلوس بولاية كاليفورنيا درع احسن ظابط ايقاع فى العالم العربى سنة 1994 حيث شكل ستراك ظاهرة مميزة فى عالم الفن . وقدم الحان وتوزيعات موسيقيه ظهرت له فى اكتر من 30 تسجيلا ومزيكا تصويرية للافلام، منها خمسة اعمال مع فريد الأطرش.

كمان استطاع حفظ فنه خلال 43 سنة فى 52 ألبوم، ومن أبرز اعماله شريط “ليالى زمان” اللى يتضمن 6 مقطوعات مزيكا للرقص الشرقى و”سولو” على “الطبلة” شاركه فيه عزف 32 مزيكا.
 حياته 
اتولد سيتراك سركيسيان فى بيروت، لبنان. ابتدا اهتمامه بالمزيكا فى وقت مبكر مستلهم من طبلة أخوه الاكبر اللى كان بيعزف عليها فى البيت وفى الحفلات العائلية وفى سن ال18 كان اتعلم العزف على الطبله بنفسه. عيلته ما كانتش دايما راضيه، لأنه فى الوقت ده كانت المزيكا كمهنة ماكانش ليها مكانة اجتماعية عالية فكسروا طبلته لاكن ده لم يردعه، واستمر فى العزف والدراسه فى معهد المزيكا لمزيد من التدريب وده خلى سركيسيان يتفوق بسرعة.

كانت بدايته العمليه مع الراقصة ناديه جمال فى سنة 1958، واشتغل معاها لغاية سنة 1962، لما ابتدأ يعزف مع سميره توفيق اللى اتعرف عليها سنة 1959 لما عملا فى كازينو طانيوس فى بحمدون. و عمل سركيسيان مع الكتير من المطربين فى الشرق الأوسط، منهم سميره توفيق و فيروز و محمد عبد الوهاب و فريد الأطرش و صباح فخرى و عبد الحليم حافظ و فايزه احمد وردة و صباح و ماجده الرومى. وكمان عمل مع اشهر الراقصات الشرقيات زى ناديه جمال، تحيه كاريوكا، ساميه جمال، فيفى عبده، نجوى فؤاد، سهير زكى، سمارة، أماني، رانين، نورا، وشهرمان. عاش فى حى برج حمود فى بيروت اللى هو تقليديا حى يسكنه الأرمن .

توفى سيتراك سركيسيان فى 21 فبراير 2017 فى بيروت، لبنان.

 تكريمه 
منح رئيس الجمهورية اللبنانية العماد ميشال عون عازف الطبلة الراحل ستراك سركيسيان وسام الاستحقاق الرئاسى الفضى لعطاءاته الفنية فى لبنان والمنطقة.
وقدم ممثل رئيس الجمهورية، وزير السياحة أواديس كيدانيان، الوسام لعيلة الراحل خلال مراسم الدفن اللى اتعملت فى بطريركية الأرمن الأرثوذكس “مارفارطان” فى حى برج حمود.

تصنيف:مواليد 1936
تصنيف:وفيات 2017
تصنيف:موسيقيين لبنانيين
تصنيف:مسيحيين لبنانيين